Norvald Strand

Norvald Karsten Strand (født 14. april 1920 i Oslo, død 1. juli 1988 i Kongsvinger) var en norsk ordfører (Ap) og rådmann.

Strand vokste opp på Nor i Brandval, hvor faren Adolf var stasjonsmester. I 1938 fikk han jobb som kontorist i Brandval kommune. Etter utbruddet av andre verdenskrig rømte han til Sverige, og kom i 1944 til Isle of Man, og reiste videre til Skottland. I november 1944 ble han som meldem av 2. Bergkompani satt i land i Murmansk, og var under kommando av russiske styrker med på frigjøringen av Finnmark.

Etter krigen gikk Strand tilbake til jobben i Brandval kommune, der han etter hvert ble kontorsjef og likningssjef. Han var gift med Svanhild og sammen fikk de barna Tove Strand (gift Gerhardsen) og Sjur Strand. 

Norvald Strand var i mange år leder av Brandval Arbeiderparti, og da Brandval ble slått sammen med kommunene Kongsvinger og Vinger 1. januar 1964 var Strand ordfører. Han satt som ordfører til 1975, da han overtok jobben som rådmann i Kongsvinger. Han var leder av utvalget som la fram utredning «Førskoler» (NOU1972:39), som ledet til barnehageloven, var vararepresentant i SIVA-styret fra 1977 til 1983 og satt i Kommunenes Sentralforbunds lønnsutvalg i en periode.Ovlien, Lars (2015). Kongsvinger arbeiderparti 100 år og litt til. Kongsvinger Arbeiderparti.  ISBN 978-82-303-2899-6

 Referanser 

Kategori:Ap-ordførere i Hedmark
Kategori:Ordførere i Kongsvinger